ફિલ્મમાં કાલેવાલી મા કર્ણને રહસ્ય જણાવે છે. એ દાદાનો પૌત્ર નથી. વરુના હુમલામાંથી બચાવીને એને ઉછેરેલો. દાદાજીએ એને દત્તક લીધેલો. આ જાણ્યા પછી બધું પડાવી લેવા આવેલો કર્ણ શું સાથે લઇ જાય? અને જાય પણ ક્યાં? ફિલ્મમાં સંઘર્ષ અને નાટ્યાત્મકતા ઉમેરવામાં આવી છે એ પ્રેક્ષકોને ઝકડી રાખશે, પણ ધ્રુવ ભટ્ટને તો અભિપ્રેત છે શ્રદ્ધા, ધર્મ નહીં, ઇશ્વરને પામવાનો છે, જતન કરવાનું છે સંસ્કૃતિનું. યુગોથી ચાલતી પરકમ્માનું રહસ્ય શું છે? પરકમ્માવાસી નહીં, પરકમ્મા મહત્ત્વની છે. કર્ણ મિશ્ર ભાષા બોલ છે. ધ્રુવ ભટ્ટના નાયકને પૂરેપૂરું ગુજરાતી આવડે છે.